Xi klikek sfaxxaw u oħrajn iffurmaw . Fil- ħanut ta' Bertu in- nies kienu bħal mewġ , daqqa ġejjin u daqqa sejrin . Il- klikka tal- politechnic imħallta kif kienet , kompliet naqqset mill- parrokkjalita' tal- Beltin tad- dijuballi u tal- mandraġġ kif ukoll introduciet bixriet ġodda influwenzati mill- kulti mużikali amerikani u minn dawk inglizi . Dahhlu l- epressjoniiet " far out ! " u " man " wara kull frażi li tingħad u daħal tip ta' umorizmu stil Ching & Chong . Minkejja d- diversi klikek ta' żgħażagħ li għalkemm integrati fiċ- ċirku wiesa' ta' ħbieb fl- ispazju tal- kafe imperjali , xorta waħda dawn il- klikek żviluppaw attivitajiet separati miċ- ċentru taċ- ' ċirku Bertu Funtana' . Flimkien ma' elementi artistiċi mill- iskola tat- Targa Gap u żgħażagħ li ghexu barra minn Malta jew barra mid- dar , il- kafe imperjal kien borma tbaqbaq ta' ideat u espressjoni . Wiehed mill- ewwel prodotti li welled iċ- ċirku kien l- istrixxiklu , ir- rakkont grafiku fuq il- pitazz . L- ewwel strixxiklu kien ukoll ispirat mill- kultura tal- comics amerikani fejn appuntu l- karattri li jiffrekwentaw il- kafe imperajal saru super eroj tipo batman u spiderman . Imbaghad beda jitpenga il- KOKO li kien ukoll komiku imma aktar fuq il- linji tad- Dandy u l- Beano . Id- disinn tal- istrixxikli naturalment ma' kellux id- daqqa professjonali , anzi kien ikun aħrax u mħażżeż malajr , għaliex minnbarra li l- biċċa l- kbira tal- kontributuri ma kienux imħarrġin fis- sengħa tal- arti sekwenzjali , ġieli wkoll tpenga fil- ħanut stess qalb il- geġwiġija ta' nies u l- inbih tal- klieb ta' Bertu . Maz- żmien ix- xogħol fiq l- istrixxikli sar iktar mirqum u beda jiżviluppa stil għalih u jitbiegħed mill- isterjotipi tal- comics amerikani u inglizi . Il- kontributuri f' dawn l- istrixxikli kienu diversi imma ftit minnhom zammew ruhom impenjati biex iżommu s- serje tas- super eroj ( li imbagħad saru il- Wisq Qalbenin ) u s- sensiela KOKO li kienet miftuħa għat- temi kollha taħt il- kappa tax- xemx u lil hinn minnha . Il- popolarita' ta' dawn l- istrixxikli kibret konsiderevolment minħabba li fihom wieħed kien isib karikaturi ta' nies ta' vera , xi kultant ukoll ġrajjiet li seħħew veramnet , kritika soċjali u politika kif ukoll ideat bizarri u umorizmu li ħafna drabi kien jinftiehem u jkun apprezzat l- iktar min- nies taċ- ċirku .